Давлат тиббий суғурта жамғармасининг 11.03.2025 йилдаги
 18-сон буйруғи ижроси юзасидан ДТСЖ Навоий вилоят ҳудудий 
 бўлинмасининг ҳафталик ҳисоботи

I. Тиббий ёрдам ва мониторинг:
	1. Ўзбекистон Республикаси Президентининг 2021 йил 28 июлдаги 
ПҚ-5199-сон қарорига мувофиқ, 7-11 июль кунлари давомида, вилоят Кўп тармоқли тиббиёт маркази ва Офтальмология шифохоналарида имтиёзли беморларни қабул қилиш ва чиқариш ишлари бўйича ҳисоботлар умумлаштирилди ва ДТСЖга тақдим этилди.
	Шунингдек, вилоят кўп тармоқли тиббиёт марказида 9 нафар, вилоят офтальмология шифохонасида даволанган беморларни 2 нафари билан сўровномалар ўтказилди.
	Вилоят кўп тармоқли тиббиёт марказида 9 нафар, вилоят офтальмология шифохонасида 2 нафар даволаниб чиққан имтиёзли тоифага кирувчи шахсларга кўрсатилган тиббий хизматлар бўйича далолатнома ва ҳисоботлар шакллантирилиб MED REFER ахборот дастури орқали марказий аппаратга тақдим этилди.
	2. Жамғармани Навоий вилояти бўлинмаси бошлиғининг Навоий вилояти даволаш-профилактика муассасалари раҳбарлари билан муассасаларда тиббий суғурта тизимини жорий этиш билан боғлиқ муаммоларни муҳокама қилиш ҳафталик режасига асосан вилоятдаги 29 та тиббиёт муассасаларни раҳбарлари билан 29 марта учрашиб ёки телефон орқали гаплашилиб мавжуд муаммолар ҳал этилди.
	3. Бўлинмага “ijro.gov.uz” ижро интизоми идоралараро ягона электрон тизими орқали келиб тушган 1 та ҳужжат белгиланган тартибда бўлинма журналига кирим қилинди ва ўз вақтида ижроси таъминлаш мақсадида масъул ижрочига етказилди.
	Шунингдек, Ўзбекистон Республикаси Президентининг 2025 йил 19 майдаги 
ПФ–88-сонли Фармони ва 2025 йил 19 майдаги ПҚ–185-сонли қарори ҳамда 
2024 йил 5 сентябрдаги ПҚ-311-сонли қарори ижросини таъминлаш мақсадида Навоий вилоятида 2025 йил 1 июлдан давлат тиббий суғуртаси механизмларини жорий этишга тайёргарлик ҳолатини ўрганиш юзасидан жорий йил 17-20 июнь кунлари Давлат тиббий суғуртаси жамғармаси ходимларидан иборат ишчи гуруҳ томонидан ўрганиш давомида аниқланган хато ва камчиликларни қисқа муддатларда бартараф этиш мақсадида, Навоий вилоят соғлиқни сақлаш бошқармасининг 2025 йил 11 июлдаги 06-01/3268-сонли кўрсатма хати ҳамда ушбу кўрсатма хатининг иловаси билан чора-тадбирлар режаси тасдиқланиб, ижро учун тиббиёт муассасаларига етказилди. 
	4. Ўзбекистон Республикаси Президентининг 2025 йил 19 майдаги “Республикада соғлиқни сақлаш тизимини ва аҳолига тиббий хизмат кўрсатиш тамойилларини такомиллаштириш орқали соҳани ислоҳ қилишни изчил давом эттириш чора-тадбирлари тўғрисида”ги ПФ-88-сонли Фармонига асосан, 2025 йил 
1 июлдан бошлаб Навоий вилоят Хатирчи туманида тажриба-синов тариқасида соғлиқни сақлаш тизимини ташкил этишнинг янги моделини жорий этилиши бўйича амалга оширилган ишлар ва мавжуд муаммолар бўйича марказий аппаратга маълумотнома киритилди.
	Шунингдек, Ўзбекистон Республикаси Президентининг 2025 йил 19 майдаги ПФ-88-сонли Фармонига асосан Навоий вилоят Хатирчи туманида тажриба-синов тариқасида соғлиқни сақлаш тизимини ташкил этишнинг янги моделини жорий этилиши бўйича 7, 8, 14, 24, 25-сон ОПлар амалга оширилган ишлар ва мавжуд муаммолар ўрганилди, ўрганиш натижаси бўйича марказий аппаратга маълумотнома киритилди.
	5. Хатирчи туманида 33 та (7 та 2-тип ва 26 та 1-тип) оилавий поликлиникалар томонидан маҳаллий аҳолига кўрсатилган тиббий хизматлар бўйича кунлик жадваллар тўлдирилиб, марказий аппаратга cloud.dtsj.uz электрон дастури орқали тақдим этилди. 
	6. Навоий вилоят соғлиқни сақлаш бошқармасининг 2025 йил 2 июлдаги 
118-сонли буйруғига мувофиқ, Давлат тиббий суғуртаси жамғармаси (кейинги ўринларда – Жамғарма) Навоий вилоят ҳудудий бўлинмаси мутахассислари томонидан жорий йил июль ойларида Кармана ва Навбоҳор туман тиббиёт бирлашмасида ўрганиш ва мониторинг ўтказилди.
	7. Давлат тиббий суғуртаси жамғармасининг 2025 йил I-ярим йиллик иш режасини Навоий вилоятида бажарилиши бўйича маълумотлар умумлаштирилди ва марказий аппаратга тақдим этилди.
	8. Ўзбекистон Республикаси Президентининг 2025 йил 19 майдаги ПФ–88-сон Фармонига мувофиқ, тажриба-синов лойиҳаси доирасида, Хатирчи туман тиббиёт бирлашмасининг лаборатория хизматларни йўлга қўйиш мақсадида, Хатирчи туман соғлиқни сақлаш бўлими тасарруфидаги ОПлардаги лаборатория хизмати хатловдан ўтказилмоқда.
	9. Давлат тиббий суғуртаси жамғармаси Навоий вилоят худудий бўлинмасининг 2025 йил II-ярим йиллик  иш режаси; 
	Навоий вилоят соғлиқни сақлаш бошқармаси тизимидаги даволаш-профилактика муассасаларида тиббий фаолият мониторингини ўтказиш  бўйича
 2025 йил июль-декабрь ойлари учун  режа-жадвали;
	Бирламчи тиббий санитария ёрдами муассасаларига бириктирилган Навоий вилоят маҳаллаларида Ўзбекистон Республикаси Президентининг 05.09.2024 йилдаги ПҚ-311-сон қарорининг мазмун-мохиятини тушунтириш ҳамда тарғибот-ташвиқот тадбирларини ўтказиш бўйича 2025 йил II-ярим йиллик семинарлар режа-жадвали лойҳаси тайёрланди ва вилоят соғлиқни сақлаш бошқармаси бошлиғи томонидан имзоланиб, тасдиқлаш учун марказий аппаратга тақдим этилди.
	10. Ўзбекистон Республикаси Президентининг 2025 йил 19 майдаги ПФ-88-сонли Фармони бўйича тажриба-синов лойиҳаси амалга оширилаётган Хатирчи туманидаги тиббиёт муассасалар ўрганиш учун Ижтимоий соҳалар иқтисодиёти ва молияси департаменти мутахассислари билан ҳамкорликда Хатирчи тумандаги холат ўрганилди.
	11. Жорий йилнинг 11 июль куни, Давлат тиббий суғурта жамғармаси Навоий вилоят ҳудудий  бўлинмаси ходимлари  томонидан ССВнинг 2024 йил 23 январдаги 17-сонли буйруғини Республика ихтисослаштирилган она ва бола саломатлиги илмий амалий тиббиёт маркази Навоий вилоят филиалида бажарилши ўрганилди. Бунда, шифохонада даволаниб чиққан беморларнинг статистик картаси (066-ҳ/ш янги шакли)ни https://mis.dmed.uz электрон тизими ҳамда  mis.2 ssv.uz. электрон ахборот тизимига шифокорлар томонидан киритилши, МКБ-10нинг  муаъян синфларига киритилган ташхислар (касалликлар) бўйича даволанган ҳолатларниг хисоботларга киритилши ўрганилди.
	12. Шифохонадан чиқарилганларнинг стотистик карталари (066 ва 066-1-ҳ-ш) бўйича маълумотларни  тиббиёт ахборот дастури (“mis2.ssv.uz”) реал вақт режимида киритилиши бўйича 1 январь - 30 июнь кунлари давомидаги маълумотлар тўлиғича умумлаштирилди ва ДТСЖга тақдим этилди. 
	13. Жорий йилнинг 10 июль кун соат 19:00да, Ўзбекистон Республикаси Президентининг 2024 йил 5 сентябрдаги ПҚ-311-сонли қарорига мувофиқ, бюджетни шакллантириш ва ижро этиш, шартномаларни шакиллантириш бўйича ўтказилган йиғилишда иштирок этилди.
	Шунингдек, 2025 йил 11 июль куни соат 14:00 да вилоят ҳокимлигининг катта мажлислар залида Ўзбекистон Республикаси Олий Мажлиси Сенати раиси раҳбарлигида “Соғлиқни сақлаш вазирлиги тизимида коррупциявий ҳолатларнинг олдини олиш ҳолати муҳокамаси”га бағишланган Ўзбекнстон Республикаси Коррупцияга қарши курашиш миллий кенгашининг сайёр йиғилишида иштирок этилди.
	
II.Молиявий-иқтисодий йўналиши:
	1. Хатирчи ва Томди туманлари тиббиёт муассасаларининг биринчи даражали тўловларини ўз вақтида тўлаб бериш учун, ажратилган маблағлар доирасида ички ўзгартириш киритилишида амалий ёрдам бериши сўралиб, Навоий вилоят Ғазначилик хизмати бошқармаси бошлиғи номига, вилоят соғлиқни сақлаш бошқармасининг 2025 йил 7 июлдаги 06-01/3198-сонли хати тақдим этилди. 
	2. Ўзбекистон Республикаси Президентининг ПҚ-311-сонли қарорига мувофиқ Жамғарма билан шартнома имзолаган 27 та тиббиёт муассасалари томонидан                         “E-shartnoma” электрон дастурига киритилган шартномани 1-2-иловалари кўриб чиқилди ҳамда улар тўғри ва тўлиқ тўлдирилиб имзоланди.
	3. Навоий вилоятдаги Глобал бюджет ва Аҳоли жон бошига молиялаш-тириладиган 137 та тиббиёт муассасалари учун 2025 йил июнь ойи
5-15 %  якуний  тулов сертификатлари тайёрланди ва ДТСЖ га топширилди,
9-иловалар шакллантирилди ва тўлов топшириқномалар терилиб ғазначиликка юборилди.
	4. Тажриба-синов тартибида танланган  Хатирчи туманига борилиб, 33 та оилавий поликлиникаларнинг ҳар бири учун штат жадваллари ишлаб чиқилди, Марказий шифохона штат жадвали қайта ишлаб чиқиш учун тегишли кўрсатмалар берилди. 
	5. E-Shartnoma да ишлаш учун тажриба Хатирчи туманидаги 33 та ОП ва марказитй поликлиника раҳбарлари, бириктирилган ҳисобчилар ва тиббий ҳодимлар рўйхати шаклланттирилди маълумотлар умумлаштирилиб ДТСЖ га топширилди.
	6. Навоий вилоят Иқтисодиёт ва молия бош бошқармаси ҳамда Ғазначилик хизмати бошқармасига бориб,  тиббиёт муассасаларига 5-15 %  тўловларни тўлаш учун 25.0 млрд сўм трансферт маблағи  олиниб,  ДТСЖ Навоий ҳудудий бўлинмасининг 200521... ҳисоб варақасига ўтказилди.
	7. Давлат тиббий суғуртаси жамғармасининг топшириғига асосан РШТЁИМ Навоий вилояти ҳудудий филиалида 2024 йил давомида Амбулатор шароитда кўрсатилган шошилинч тиббий ёрдам бўйича сарфлаган дори воситалари  ва тиббий буюмлар тўғрисида ўрганишлар ўтказиди ва маълумотлар умумлаштирилиб ДТСЖ га топширилди. 

III. Техник таъминлаш ва реимбурсация:
	1. Реимбурсация дастури доирасида дебет-кредит ҳисоботи жадвали, муассасалар кесимида рецептлар ҳолати жадвали, қабул қилинган фактуралар учун 6-сонли сертификат иловаси билан шакллантирилиб тақдим қилинди.
	2. Муассасалар билан реимбурсация дастуридаги лимити юзасидан ишлар олиб борилди.
	3. Дорихоналар ходимлари ва филиаллари жадвали янгиланиб киритилган ўзгаришлар ҳақидаги маълумотлар Узинфоком ходимларига тақдим қилинди.
	4. Дорихоналардан тушган дори воситаларини кирим-чиқимга оид муаммоли масалалар юзасидан Навоий вилояти Солиқ бошқармаси ходими ва дорихоналар дастурий таъминоти “Осон Аптека” ходимлари билан мулоқот таклифлар киритилди
	5. ДТСЖ га электрон фактура юбориш тажрибаси бўлмаган 7 та дорихонага тавсия берилди.
	6. Учқудуқ тумани тиббиёт бирлашмаси БТСЁМ диспансер назоратига олинганларни маълумотлари DMED дастурига киритилганлик ҳолати ўрганилди ва ушбу рўйхат шакллантиришда йўлга қўйилган камчиликларни бартараф этиш бўйича тавсия берилди.

IV.Ташкилий ишлар:
	1. Телеграмда махсус гуруҳлар очилди (t.me/DTSJMUASSASA, t.me/DTSJN), видеойўриқномалар жойлаштириб борилмоқда.
	2. Рецептларни шакллантириш ва дорихоналарда амалга ошириш жараёнидаги муаммолар телефон орқали, онлайн ёки манзилли ҳал этилмоқда.
	3. Реимбурсация дастури бўйича шартнома имзолаган дорихоналар ва АПМларнинг тайёргарлик ҳолати ўрганилиб, аниқланган камчиликлар жойида бартараф этиш чоралари кўрилмоқда.
	4. Бўлинма бино-иншоотдан мақсадли фойдаланиш, ишчи ходимларга қулай шарт-шароитларни яратиш ҳамда бинога табиий газ ўтказиш учун УзГАШКЛИТИ Навоий филиалининг топографияси олинди ҳамда Навоий газ лойиҳа ишларини бажариш бўйича хужжатларни электрон дуконга чиқарилди.
	5. Жамғарма томонидан тақсмот қилинган 1 дона кондиционер-18 талик, 
1 дона многофункциональное Принтер МФУ амалда белгиланган тартибларга асосан бўлинмага олиб келинди ва ўрнатилди.


	Навоий вилоят ҳудудий
 бўлинмаси бошлиғи в.в.б

